Lateef Adedimeji
Adetola Abdulateef Adedimeji (dem bon am for February 1, 1986) na Naija akto an pesin wey dey produs fim. E kom popula wen e du im fest play for inside Yewande Adekoya muvi for 2013 wey bi "Kudi kelpto". E don akt for Naija muvi wey pas 100 sins wen e stat to dey akt for 15 years ago. Na im bi Brand  
ambassaador for Airtel an Numatville Megasiti.

Tori abaut im life 
Dem bon Lateef Adedimeji for 1st of February 1986 for Isolo,Legos Stet, southwest of Naijá.E kom from Abeokuta,for
Ogun Stet.Im mama,Kudirat Adedimeji na
pesin wey dey du smol smol bizness,an shi kom from Oyo Stet for Naija.

How e tek go skul 
Lateef go Ire Akari primari Skul, Isolo for Legos Stet.
E kom go Ilamoye Grammar Skul for
Okota, Legos.E go one trenin on top Studio Paformans for Onikan,Legos Stet.Na one organaizason wey no bi govament own (NGO) yuz one komuniti Life projet tek tren am 
to sabi how to rait an akt wel wel.E finish fom Olabisi Onabanjo univasiti,
e kolet Bashelor digri on top Mass komunikeshon.

Im wok
Lateef Adedimeji stat to dey akt for 2007 as pesin wey dey dans an kom enta onebskul wey dey tish pipu how to dans.
Lateef Adedimeji na pesin wey dey rait tori for fim. Lateef Adedimeji don sho for plenti  plenti stej plai sins di time wen e stat to dey akt for 2007 til e kom stat wok wit Orisun TV.E don dey akt sins wen e dey for Sekondri Skul.Leta, one NGO kom pik am sey mek e dey wok as dia informa an Kanselor for one  HIV/AIDS kanpain.Lateef job na to yuz muvi wey e akt tek tish pipu Sex an Human rights mata.E fans (pipu wey like am wel wel) no sey e sabi akt plai wey  dey tosh pesin hart an e sabi how to krai wel wel for inside muvi.

Wie dem gada di tori

Tori abaut pipul life
Naija pipul
Pipul wey dem bon for 1986